بانکی رافیدەینی عیراقی کە بانکێکی حکومییە بڕیاریدا بڕی 50 ملیۆن دینار قەرز بدات بەو کەسانەی کە بۆ مەبەستی بیناسازی پێویستییانە.
ئەمڕۆ شەممە 28ی تشرینی یەکەمی 2022 بانکی رافیدەین رایگەیاند "قەرزی نیشتەجێبوون کە بریتییە لە نۆژەنکردنەوە و دروستکردن و کڕینی خانووی نیشتەجێبوون بڕەکەی 50 ملیۆن دینارە، هەروەها ماوەی گەڕاندنەوەی قەرزەکە تا 10 ساڵە و سوودەکەشی لە 5% دەبێت".
ئاماژەی بەوەشکراوە "قەرزەکانی نۆژەنکردنەوە یان دروستکردنی خانووی نیشتەجێبوون یان کڕین بە فەرمانبەران و هاوڵاتییان و خانەنشینان دەدرێت".